З А П О В Е Д

№ РД – 09- 450

Гр. Гулянци, 18.09.2015г.

  

  

         На основание чл. 44, ал. 2 от ЗМСМА, чл. 175, чл. 181-186 от Изборния кодекс и във връзка с произвеждане на изборите за общински съветници и кметове 25.10.2015 г. 

  

Н А Р Е Ж Д А М:

  

1.                Предизборната кампания да се открие от 00.00 часа на 25 септември 2015 г. (30 дни преди изборния ден) и да приключи в 24.00 ч. на 23 октомври 2015 г. 

2.                Не се допуска предизборна агитация 24 часа преди изборния ден и в изборния ден; 

3.                Предизборната кампания се води на официалния – български език; 

4.                Гражданите, партиите, коалициите от партии и инициативните комитети, кандидатите и застъпниците имат свобода на изразяване и агитация в устна и писмена форма на предизборни събрания, както и чрез доставчиците на медийни услуги; 

5.                Предизборните събрания са публични. За реда при провеждането им отговарят организаторите и органите на Министерството на вътрешните работи. Събранията се организират съгласно Закона за събранията, митингите и манифестациите. Партиите и коалициите представят график за провеждане на предизборните събрания в общинска администрация Гулянци; 

6.                Кандидатите за общински съветници и кметове, партиите, коалициите от партии и инициативните комитети регистрирали кандидати, имат право на еднакъв достъп до източниците на информация, която им е необходима за целите на предизборната кампания.; 

7.                Забранявам: 

- участието на общински служители в предизборната кампания под каквато и да е форма и да разпространяват агитационни материали; 

- използването на държавния и общинския транспорт за предизборна агитация; 

- провеждането на предизборна агитация в държавните и общинските учреждения и институции; 

- провеждането на предизборна агитация на работните места от лица на изборна длъжност в синдикалните и работодателските организации; 

- публикуването и излъчването на анонимни материали, свързани с предизборната кампания; 

- използването на агитационни материали, които застрашават живота и здравето на гражданите, частната, общинската и държавната собственост и безопасността на движението; 

- използването на агитационни материали, които накърняват добрите нрави, честта и доброто име на кандидатите; 

- поставянето на агитационни материали на партии, коалиции от партии и инициативни комитети в изборните помещения, както и на разстояние, по-малко от 50 метра от входа на сградата, в която е изборното помещение, през изборния ден и до края на гласуването; 

8. В срок до 7 /седем/ дни след изборния ден партиите, коалициите от партии и инициативните комитети премахват поставените от тях агитационни материали по повод на вече приключилите избори. 

Настоящата заповед да се връчи за сведение и изпълнение на Кметове на населени места, РУП гр. Гулянци, да се оповести публично и да се предостави на ОИК Гулянци. 

Контрол по изпълнението на заповедта възлагам на Марияна Трифонова - Секретар на Общината Гулянци. 

  

   

  

Лъчезар Яков 

Кмет на Община Гулянци 

  

  

З А П О В Е Д
№ РД-09- 451
Гр. Гулянци,18.09.2015г.
         
На основание чл.44, ал.2 от ЗМСМА , чл.183 -186 от Изборния кодекс и във връзка с произвеждането на изборите за общински съветници и кметове на 25.10.2015 г. 

  

                                               З А П О В Я Д В А М: 

  

ОПРЕДЕЛЯМ специално поставените табла на Площад „Свобода” гр. Гулянци, като места за разлепване на агитационни материали във връзка с произвеждането на изборите общински съветници и кметове на 25.10.2015 г. 

1.         Забранявам поставянето на агитационни материали на сгради общинска собственост, независимо от съгласието на наематели. 

2.         Забранявам поставянето на агитационни материали на автобусни спирки и електрически стълбове, както и на превозните средства на общинския транспорт. 

3.         Забранявам използването на агитационни материали, които застрашават живота и здравето на гражданите, частната, общинската и държавната собственост и безопасността на движението; 

4.         Забранявам използването на агитационни материали, които накърняват добрите нрави, честта и доброто име на кандидатите; 

5.         Забранявам поставянето на агитационни материали на партии, коалиции от партии и инициативни комитети в изборните помещения, както и на разстояние, по-малко от 50 метра от входа на сградата, в която е изборното помещение, през изборния ден и до края на гласуването; 
6.         Забранявам поставянето на агитационни материали извън предизборната кампания; 

7.         За поставянето на агитационни материали на сгради, витрини и др., които не са общинска собственост, е необходимо писменото съгласие на собственика на имота. 

8.         Кметовете на кметства и кметските наместници  да определят със своя заповед местата за поставяне на агитационни материали на територията на населените места. 

9.         Нарушителите на настоящата заповед да се санкционират за всяко едно нарушение поотделно по реда на ЗАНН. 

10.    В срок до 7 /седем/ дни след изборния ден партиите, коалициите от партии и инициативните комитети премахват поставените от тях агитационни материали по повод на вече приключилите избори. 

Настоящата заповед да се доведе до знанието на Кметовете на населените места, средствата за масово осведомяване, да се оповести публично и да се предостави на ОИК Гулянци. 

Контрол по изпълнението на заповедта възлагам на  Марияна Трифонова -Секретар на Общината Гулянци. 

  

  

  

  

  

ЛЪЧЕЗАР ЯКОВ
КМЕТ НА ОБЩИНА ГУЛЯНЦИ 

  

